钦定古今图书集成/明伦汇编/交谊典/第046卷 > 朱子语类 > 《献河东公启》前人
## 钦定古今图书集成/明伦汇编/交谊典/第046卷 > 朱子语类 > 《献河东公启》前人

某启：伏蒙示及“赐钱三十五万，以备行李”，谨依荣示
捧领讫。伏以古求良材，必有礼币。一束刍皆堪贶美，
五羖皮未曰轻赍。况某迹忝诸生，名非前哲。尚遥玉
帐，已赉金钱。访蜀郡之卜人，悬之莫竭；遇河间之姹
女，数且难穷。未草檄以愈风，不执鞭而获富。敢将润
屋，且以腾装。戴荷之诚，寄喻无地。